recursal/SuperWikiNEXT-32B huggingface dataset:
**Tiazols** (1,3-tiazols, metatiazols, C3H3NS) pieder pie azolu grupas heterocikliskajiem "aromātiskajiem" savienojumiem. Tā pieclocekļu cikls satur vienu slāpekļa un vienu sēra atomu, starp kuriem ir viens oglekļa atoms. Tiazols ir dzeltenīgs šķidrums ar piridīnam līdzīgu aromātu. Grūti šķīst ūdenī.

Atrašanās dabā
--------------

Tiazola gredzens ir B1 vitamīna (tiamīna) un dažu citotoksisku savienojumu (epotilonu) struktūras pamatā. Pilnīgi piesātināts tiazola gredzens veido dažādu penicilīna grupas dabisko antibiotiku pamatu. Benzotiazola kondensētie gredzeni ietilpst luciferīna sastāvā.

Iegūšana
--------

Tiazolu var iegūt no tioformamīda un hloracetaldehīda. Kondensējot α-halogēnketonus ar N-aizvietotiem tioformamīdiem (tie savukārt iegūstami no kālija ditioformiāta un amīniem), rodas tiazolīnija sāļi (pie tiem pieder B1 vitamīns).

Īpašības
--------

Tiazola gredzens ir sevišķi stabils un nesabrūk, pat sildot kopā ar slāpekļskābi. Tiazols un tā atvasinājumi pēc īpašībām atgādina piridīna atvasinājumus. Reducētāji uz tiazolu neiedarbojas. Tiazola un tā atvasinājumu ūdens šķīdumiem ir neitrāla reakcija.

Izmantošana
-----------

Tiazolu lieto kā izejvielu medikamentu, fungicīdu, krāsvielu sintēzei.


 Svarīgākie heterocikli

| Heteroatomi | Trīslocekļu cikli | Četrlocekļu cikli | Pieclocekļu cikli | Sešlocekļu cikli | Septiņlocekļu cikli |
| --- | --- | --- | --- | --- | --- |
| Piesātinātie | Nepiesātinātie | Piesātinātie | Nepiesātinātie | Piesātinātie | Nepiesātinātie | Piesātinātie | Nepiesātinātie | Piesātinātie | Nepiesātinātie |
| O | Oksirāns | Oksirēns | Oksetāns | Oksets | Tetrahidrofurāns | Furāns | Tetrahidropirāns | Pirāns | Oksepāns | Oksepīns |
| S | Tiirāns | Tiirēns | Tietāns | Tiets | Tetrahidrotiofēns | Tiofēns | Tiāns | Tiīns | Tiepāns | Tiepīns |
| N | Aziridīns | Azirīns | Azetidīns | Azets | Pirolidīns | PirolsPirolīnsIndols\*\*\*Karbazols\*\*\*\* | PiperidīnsHinuklidīns\* | PiridīnsHinolīns\*\*\*Izohinolīns\*\*\*Akridīns\*\*\*\* | Azepāns | Azepīns |
| 2O |  |  | Dioksetāns |  | Dioksolāns |  | Dioksāns |  |  |  |
| 2N |  |  |  | Diazets | PirazolidīnsImidazolidīns | PirazolsImidazolsPirazolīnsImidazolīns | Piperazīns | Pirazīns PirimidīnsPiridazīns | Diazepāns | Diazepīns |
| 3N |  |  |  |  |  | TriazolsBenztriazols\*\*\* |  | Triazīns |  |  |
| 4N |  |  |  |  |  | Tetrazols |  | Tetrazīns |  |  |
| 5N |  |  |  |  |  | Pentazols\*\* |  |  |  |  |
| S + N |  |  |  |  | Tiazolidīns | TiazolsIzotiazols | Tiomorfolīns | Tiazīns |  |  |
| O + N | Oksaziridīns |  |  |  |  | IzoksazolsOksazols | Morfolīns | Oksazīns |  |  |
| O + 2N |  |  |  |  |  | Furazāns |  | Oksadiazīns |  |  |

\*divi sajūgti sešlocekļu cikli    \*\*cikls sastāv tikai no slāpekļa atomiem    \*\*\*satur kondensētu benzola gredzenu    \*\*\*\*satur 2 kondensētus benzola gredzenus

 

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* NDL: 00575379

 |

 |
**Eiropas Elektronisko komunikāciju regulatoru iestāde (EEKRE)** (angļu: *Body of European Regulators for Electronic Communications* (BEREC)) ir Eiropas Savienības telekomunikāciju tirgu regulējošā aģentūra. To izveidoja ar Telekomunikāciju paketi, kas tika apstiprināta 2009. gada septembrī. Aģentūra atrodas Rīgā, Latvijā, tā ir vienīgā Latvijā bāzētā ES aģentūra.

EEKRE valdē ietilpst nacionālās regulējošās iestādes un administratīvais personāls, tostarp Kopienas ierēdņi. Sākotnējais bija 5,5 miljoni eiro. EEKRE sniedz atzinumus par nacionālo aģentūru ierosinātajām tirgus definīcijām un tiesiskās aizsardzības līdzekļiem.

EEKRE locekļi pirmo reizi tikās 2010. gada janvārī Briselē, lai ievēlētu priekšsēdētāju un priekšsēdētāja vietniekus, kuri darbojas uz 12 mēnešu pilnvaru termiņu. Sākotnējās sfēras bija platjoslas interneta pieslēgumi, tīmekļa neitralitāte, universālo pakalpojumu pienākumi un nošķiršana, pēdējās jūdzes pieslēgumi un tīklu savstarpējie saslēgumi.

Atsauces
--------

1. ↑  «European Parliament passes telecoms reforms». telecoms.com. 2009. gada 24. novembris. Arhivēts no oriģināla, laiks: 2019. gada 5. maijā. Skatīts: 2019. gada 13. jūnijā.
2. ↑  «Eiropas dienā durvis ver arī Eiropas Elektronisko sakaru aģentūra». *www.lsm.lv* (latviešu). Skatīts: 2019-06-13.
3. ↑  «Rīga pretendē uz jaunās Eiropas Nodarbinātības aģentūras mājvietu». *www.lsm.lv* (latviešu). Skatīts: 2019-06-13.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Eiropas Elektronisko komunikāciju regulatoru iestāde***.
* Oficiālā tīmekļa vietne
* EK regula № 1211/2009
* Komisijas lēmums: 2002/627/EC, 2002. gada 29. jūlijs
* Procedūras fails
**Pretuzbrukums** ir stratēģiska militāra darbība, ko veic aizsardzības spēki pret agresora uzbrukumu, lai pārtrauktu to un atgūtu kontroli pār teritoriju. Pretuzbrukuma mērķis ir neitralizēt ienaidnieka uzbrukumu.

Pretuzbrukums tiek veikts, kad ienaidnieka karaspēks ir izsmelts un tās rezerves ir iesaistītas karadarbībā un nav spējušas pārraut aizsardzību, bet pirms ienaidniekam ir bijusi iespēja ieņemt jaunas aizsardzības pozīcijas. Dažkārt pretuzbrukumam var būt ierobežotāks operatīvā manevra raksturs, un tā mērķi var būt ierobežotāki nekā tie, kas vērsti uz stratēģisko mērķi. Saskaņā ar Klauzevica teikto pretuzbrukums ir visefektīvākais līdzeklis, lai piespiestu uzbrucēju atteikties no uzbrukuma plāniem.

Stratēģiskās pretuzbrukuma operācijas var īstenot ne tikai uz sauszemes, bet arī jūras un gaisa spēki.

Skatīt vēl
----------

* Pretuzbrukums Hersonas apgabalā (2022)
* Ukrainas pretuzbrukums (2023)

Ārējās saites
-------------
**Anete Muižniece-Brice** (dzimusi **Anete Muižniece** 1962. gada 27. aprīlī Rīgā) ir bijusī latviešu basketboliste, spēlējusi uzbrūkošās aizsardzes pozīcijā, Latvijas sieviešu basketbola izlases dalībniece.

Spēlētājas karjera
------------------

Laikā no 1981. līdz 1990. gadam spēlējusi Rīgas TTT klubā. 1982. gadā tika izcīnīta uzvara Eiropas čempionvienību kausā, 1987. gadā tika iegūts Liliānas Ronketi kauss, tāpat trīs uzvaras tika gūtas PSRS čempionātā. PSRS izlases sastāvā tika izcīnīta otrā vieta 1987. gada Universiādē, savukārt Latvijas PSR izlases sastāvā — uzvarēts 1983. gada PSRS Tautu spartakiādē. 1990.—1991. gada sezonu viņa aizvadīja Francijas *Racing* kluba sastāvā. 1991.—1992. gada sezonā viņa atgriezās TTT sastāvā, kā sastāvā tika uzvarēts Latvijas čempionātā. Pēc tam viņa līdz pat 2008. gadam A. Muižniece-Brice spēlēja Arkādija/RTU (vēlāk RTU/Klondaika) sastāvā, ar ko piecas reizes tika izcīnīts Latvijas čempiontituls un vēl sešas reizes tika izcīnīta otrā vieta (1995, 2001—2005).

Latvijas izlases sastāvā spēlējusi no 1991. līdz 2000. gadam, startējusi 1995. un 1997. gada Eiropas čempionātu kvalifikācijas turnīros.

Privātā dzīve
-------------

Anete Muižniece ir dzimusi 1962. gada 27. aprīlī Rīgā. Izglītību ieguvusi Rīgas 77. vidusskolā. Viņas brālis ir bijušais basketbolists un pašreizējais basketbola treneris Kārlis Muižnieks, savukārt viņu abu tēva brālis ir bijušais basketbolists Valdis Muižnieks.

Precējusies, ir divi bērni. Dēls Artūrs Bricis ir basketbolists.

Atsauces
--------

1. 1 2 3 4 5 6  Guntis Keisels. *Zelta meitenes TTT*. Jumava, 2008. 119. lpp. ISBN 978-9984-38-625-6.
2. ↑  Guntis Keisels. *Latvijas basketbola vēsture*. Jumava, 1998. 306. lpp. ISBN 9984-05-187-0.
3. 1 2 3 4  «Basketbols priekam». Sporto.lv. Arhivēts no oriģināla, laiks: 2014. gada 13. augustā. Skatīts: 2012. gada 27. augustā.
4. 1 2  «Sveicam apaļā jubilejā Aneti Muižnieci-Brici!». Basket.lv. Arhivēts no oriģināla, laiks: 2012. gada 30. aprīlī. Skatīts: 2012. gada 27. augustā.
5. ↑  «Vīriešu izlases kandidātu sarakstā negaidīti iekļauts U-19 izlasē netikušais Bricis». Kasjauns.lv. Skatīts: 2012. gada 27. augustā.[novecojusi saite]

Ārējās saites
-------------

* FIBA Europe profils

  


|  |  |  |  |
| --- | --- | --- | --- |
| 

| * s
* d
* l
Latvijas sieviešu basketbola izlase — Eurobasket Women 1997 — 28. vieta |
| --- |
|  |
| 
* Āzace
* Brice
* A. Eglīte
* Ieviņa
* I. Jēkabsone
* A. Jēkabsone
* Krūmiņa
* Ose
* Pētersone
* Skrastiņa
* Tāre
* Zitāne
* Galvenais treneris Vāvere

 |

 |

|  |  |  |  |
| --- | --- | --- | --- |
| 

| * s
* d
* l
Latvijas sieviešu basketbola izlase — Eurobasket Women 1995 — 16. vieta |
| --- |
|  |
| 
* Brice
* A. Eglīte
* L. Eglīte
* Ieviņa
* Jēkabsone
* Krūmiņa
* Medne
* Ose
* Rozīte
* Skrastiņa
* Tāre
* Zitāne
* Galvenais treneris Garkalns

 |

 |
Eiropas Investīciju banka (Luksemburga)
**Eiropas Investīciju banka** (angļu: *European Investment Bank*) ir banka un vienlaikus Eiropas Savienības patstāvīga finanšu institūcija, kas lielākoties atbalsta projektus, kas nodrošina ES dalībvalstu integrāciju un palīdz attīstīties ekonomiski vājākiem savienības reģioniem.

EIB, kuras akcionāri ir 27 ES dalībvalstis, tika radīta Luksemburgā 1958. gadā pamatojoties uz Romas līgumu. Finansiāli banka no vienas puses darbojas kā jebkura komercbanka sniedzot aizdevumus, garantijas un citus pakalpojumus parastajā kārtībā. No otras puses, kā ES finansēšanas institūcija, tā izsniedz kredītus, ilgtermiņa aizdevumus, garantijas projektiem, kuri palīdz līdzsvarot ES ekonomisko attīstību un integrāciju. 2010. gadā banka ES projektiem izsniedza 72 miljardus eiro jeb 88% no saviem finansu līdzekļiem. Papildus tam palīdzība tiek sniegta arī ES partnervalstīm — kaimiņreģioniem, jaunattīstības valstīm. Finanses savai darbībai EIB iegūst aizņemoties ES un pasaules kapitāla tirgos. Līdz ar to tā nav atkarīga no ES budžeta.

Atsauces
--------

1. 1 2  European Investment Bank — *About the EIB* (angliski)
2. 1 2  H.J. Šreters, Eiropas Savienības leksikons, Rīga: Jumava, 2004. gads. (69. lpp.)
3. 1 2  Eiropas Savienības portāls — *Eiropas Investīciju banka*

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 123934078
* LCCN: n80085254
* ISNI: 0000 0001 2297 308X
* GND: 1023686-7
* SELIBR: 229172
* SUDOC: 026596148
* BNF: cb11881316s (data)
* NKC: kn20020322410

 |

 |
Šis raksts ir par pilsētu Katarā. Par pilsētu Indijā skatīt rakstu Hāura.

**Haura** (arābu: الخور, *al Ḩawr*) ir pilsēta un beledījas (municipalitātes) centrs Katarā. Izvietojusies Kataras pussalas ziemeļaustrumos Persijas līča krastā 50 km uz ziemeļiem no valsts galvaspilsētas Dohas centra. Nozīmīgs naftas rūpniecības centrs un zvejas osta.

Vēsture
-------

Apdzīvotā vieta izveidojusies 18. gadsimta beigās. 1925. gadā Haurā bija ap 8 tūkstošiem iedzīvotāju un ostā tauvojās 250 pērļu zvejnieku laivas. Izaugusi 20. gadsimta otrajā pusē sakarā ar netālā Rāslafānas industriālā parka izaugsmi.

Sports
------

Haura ir viena no 2022. gada FIFA Pasaules kausa izcīņas norises vietām — pilsētā uzbūvēts el Beita stadions ar 60 000 skatītāju vietām.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Haura***.

  


|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* GND: 1170449212

 |

 |
Planēta Kepler-10b salīdzinājums ar Zemi
**Kepler-10b** ir citplanēta, kas atrodas 173 pc attālumā no Zemes Pūķa zvaigznājā. Planēta riņķo ap zvaigzni Kepler-10 0,0168 AU attālumā. Planētas orbītas ekscentricitāte ir tikai 0,0003. 1 gads uz planētas ilgst tikai 20,1 stundu un tā sver tikai 4,4 reizes vairāk par Zemi, tāpēc tiek klasificēta kā Superzeme. Tās rādiuss ir tikai 1,42 Rz.

Planētu atklāja 2011.gada 10.janvārī.

Ieraugot planētas orbitālos parametrus, varētu domāt, ka uz tās ir tikpat karsti, kā tēraudkausēšanas krāsnī, bet patiesībā temperatūras tomēr ir līdzīgas — vidējā temperatūra uz šīs ugunīgās planētas ir 2040 °C, jo zvaigznes Kepler-10 par temperatūrām atbildīgie parametri atšķiras no Saules samērā maz. Planētas vidējā temperatūra riņķveida orbītas dēļ ir praktiski nemainīga. Īsā apriņķošanas perioda dēļ planētai eksistētu dienas un nakts puslodes. Nakts pusē tomēr būtu mērenākas temperatūras, bet dienas pusē karstums var sasniegt pat 2200 °C.

Gravitācija uz šīs planētas ir 2,2 reizes lielāka par gravitāciju uz Zemes.
**Diridžibile Italia** (itāļu: *Dirigibile Italia*) ir Itālijas vissezonas polārstacija Arktikā. Izvietojusies Svalbāras arhipelāga lielākās salas Špicbergenas ziemeļrietumos Nīolesunnas pētniecības pilsētiņā. Stacija pieder Itālijas Nacionālajai pētniecības padomei *(Consiglio Nazionale delle Recerche)*. Nosaukta par godu itāļu aviatora un polārpētnieka Umberto Nobiles 1928. gada polārajam lidojumam ar dirižabli *Italia*.

Vēsture
-------

Stacija izveidota 1997. gadā. Kopējā platība ir 300 m² un tā nodrošina 5—7 pētnieku funkcionēšanu visa gada garumā. Stacijas pārraudzībā ir arī Amundsena—Nobiles Klimata izmaiņu tornis un tā ir dalībniece arī Nīolesunnas Jūras laboratorijas konsorcijā. Galvenās pētniecības nozares ir atmosfēras ķīmija un fizika, jūras bioloģija, okeanogrāfija, vides zinātnes, cilvēka bioloģija un medicīna.

Atsauces
--------

1. ↑  A nord di Capo Nord
2. ↑  CNR. Arctic Station ‘Dirigibile Italia’
3. ↑  CNR ARCTIC STATION "DIRIGIBILE ITALIA"

|  |  |  |  |
| --- | --- | --- | --- |
| 

| * s
* d
* l
Polārstacijas Nīolesunnā |
| --- |
|  |
| 
* ARS Valsts karogs: Apvienotā Karaliste
* AWIPEV Valsts karogs: Francija / Valsts karogs: Vācija
* Cepelīna Valsts karogs: Norvēģija
* Dasana Valsts karogs: Dienvidkoreja
* Diridžibile Italia Valsts karogs: Itālija
* Himādri Valsts karogs: Indija
* Huanhe Valsts karogs: Ķīna
* *Kartverket* Valsts karogs: Norvēģija
* Nīderlandes polārstacija Valsts karogs: Nīderlande
* NIPR observatorija Valsts karogs: Japāna
* Sverdrupa Valsts karogs: Norvēģija

 |

 |
**Diskursa analīze** ir valodniecības metode, kurā tiek pētīti vienotu tekstu vai runas aktu kopumi pēc dažādām pazīmēm. Šī analīze ir vēsturiski noteiktais nozīmju vai jēgu sistēmas, kuras veido subjekta vai objekta identitāti.[1] Plašākā mērogā diskursa analīze ir lietotās valodas un tajā ietverto struktūru detalizēta izpēte un tās pamatā ir detalizēta izpratne par valodas lietojumu, tomēr diskurss izpaužas ne tikai lingvistiskās praksēs, bet arī rīcībās.

Diskursa analīzei raksturīga kritiskas pieejas skats, piemēram, kritiskajā diskursa analīzē analizējamie fenomeni netiek skatīti izolēti cits no cita, bet gan attiecībā ar to diskursīvo kontekstu un mūsdienu fonu.

Diskursa analīzē nozīmīga vieta ir valodai un tās analīzei kā avotam, arī attēls var tikt izmantots kā avots. Diskursa analīzē svarīgi ir saprast attiecības starp dažādiem elementiem un kā savā starpā tie reaģē.

Diskursa analīze starptautiskajās attiecībās
--------------------------------------------

Diskursa analīze starptautiskajās attiecībās savu loma sāka iegūt ap 1990. gadu un tā tiek raksturota kā daudzveidīga savā būtībā, kur teorētisko un metodoloģiskā pieeju raksturo iekšējā neviendabība. 

Starptautiskās vides politikā diskursa analīzes pētnieki par centrālo lomu analīzes procesā iedala procesa un lietu nozīmei, tas ir, nozīme tiek uztverta kā realitātes subjektīvi dalīta interpretācija, jo dažādiem notikumiem ir dažādas interpretācijas.

Saskaņā ar diskursa analīzes starptautisko attiecību perspektīvu, tad fakti nebūt nerunā paši par sevi un nedot iespēju no tiem veidot dziļāku analīzi. Drīzāk tiek pieņemts, ka faktiem ir jābūt pārstāvētiem (publiskajā runā, rakstītā tekstā vai bildēs), lai tie kļūti pielietojami, tāpēc predikātu analīze, kas būtībā ir tekstu analīze, ir galvenā metode diskursa analīzē starptautiskajās attiecībās.[2] Nav iespējams izprast valsts patiesās intereses analizējot tikai diskursu ar kuru oficiāli tiek pamatota kāda darbība. Ir nepieciešams analizēt saistītos tekstus un runas par attiecīgo jautājumu.

Atsauces
--------

1. ↑  David Howarth, Discourse (Open university Press 2000),8
2. ↑  «Arhivēta kopija». Arhivēts no oriģināla, laiks: 2015. gada 18. februārī. Skatīts: 2015. gada 18. martā.

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* NDL: 01131015

 |

 |
Vikimaratona atklāšana 2015. gada 11. martā
**Latvijas Vikipēdijas maratons** bija vairāku privāto partneru kopīga aktivitāte ar mērķi aktivizēt latviešu valodas lietojamību mācību procesā, izziņā un pētnieciskajā darbā, palielinot rakstu skaitu Vikipēdijā latviešu valodā. Maratons atklāts 2015. gada 11. martā. Projekta mērķis bija līdz Latvijas simtgadei (2018. gada 18. novembris) Vikipēdijas latviešu valodā versijā pārsniegt 100 tūkstošu rakstu robežu.

Maratona iniciators bija *Norvik Banka*, bet partneri — Latvijas Universitāte, Valsts valodas centrs, Latvijas Vikipēdijas redaktori, Latvijas Radio 5, uzņēmums Tilde, informatīvi kampaņu atbalsta Delfi, balvas labāko rakstu autoriem nodrošina *Samsung*.

2015. gada martā Vikipēdijā latviešu valodā bija aptuveni 59 tūkstoši rakstu, Vikipēdijā lietuviešu valodā — ap 170 tūkstošiem rakstu, Vikipēdijā igauņu valodā — 131 tūkstotis rakstu.

Kampaņa
-------

Vikimaratona plakāts Rīgā
Maratona laikā no 2015. gada marta līdz augustam tika rīkota komunikācijas kampaņa, lai uzrunātu Latvijas sabiedrību iesaistīties Vikipēdijas paplašināšanā. Kampaņā tika skaidrota Vikipēdijas nozīme un veiktas izglītojošas aktivitātes par Vikipēdijas rakstu veidošanu. Pasākuma kampaņa tika reklamēta sociālajos tīklos, kā arī izmantojot vides reklāmu. Tajā tika izplatīti *YouTube* video, kur sabiedrību uzrunāja:

* biatlonists Andrejs Rastorgujevs;
* Latvijas Universitātes rektors Mārcis Auziņš;
* rakstniece Inga Žolude;
* draugiem.lv runasvīrs Jānis Palkavnieks;
* mūziķis Jānis Stībelis;
* Vikipēdijas aktīvists Edgars Lecis.

Balvas
------

Maratona partneru kopīgi veidota žūrija vērtēs rakstus pēc vairākiem kritērijiem un kampaņas noslēgumā četri autori saņems balvas.

Raksti tiek vērtēti šādās kategorijās:

* Kvalitatīvākais raksts ar lielāko intelektuālo ieguldījumu (viens vai daži īpaši izstrādāti raksti);
* Vērtīgākais devums (daudzuma un kvalitātes apvienojums);
* Lasītākais raksts (autors, kura raksti tika daudz lasīti vai viens raksts īpaši lasīts);
* Interneta simpātijas balva.

### Tematiskās partneru nedēļas

Kampaņā notika arī tematiskās partneru nedēļas, kuru ietvaros labākais raksts par katru tēmu saņēma balvu no partnera.

| Periods | Partneris | Tēma |
| --- | --- | --- |
| 13.04 — 26.04 | Latvijas Universitāte | Zinātne Latvijā |
| 27.04 — 10.05 | Latvijas Radio 5 | Latvijas jaunā mūzika |
| 11.05 — 24.05 | delfi.lv | Mediji Latvijā |
| 25.05 — 31.05 | Valsts valodas centrs | Latviešu grāmatu veidotāji: autori, tulkotāji, mākslinieki, izdevēji |
| 01.06 — 07.06 | Draugiem.lv | Mans novads |
| 08.06 — 14.06 | Vikipēdijas redaktori | Latvijas īpaši aizsargājamās dabas teritorijas |

Ārējās saites
-------------

* Kampaņas mājaslapa
* Latvijas Vikipēdijas maratona atklāšanas pasākums
* Wikipēdija maratons ep.1 Par un Ap
* Par Latvijas Vikipēdijas maratonu stāsta Mārcis Auziņš
* Par Latvijas Vikipēdijas maratonu stāsta Jānis Palkavnieks
* Par Latvijas Vikipēdijas maratonu stāsta latviešu Vikipēdijas redaktors Edgars Lecis
* Par Latvijas Vikipēdijas maratonu stāsta Inga Žolude
***PubMed*** ir bezmaksas meklētājprogramma, kas galvenokārt piekļūst *MEDLINE* datubāzei ar atsaucēm un kopsavilkumiem par dzīvības zinātņu un biomedicīnas tēmām. Datubāzi uztur Amerikas Savienoto Valstu Nacionālā medicīnas bibliotēka *National Library of Medicine* (NLM), kas ir daļa no informācijas meklēšanas sistēmas *Entrez*.

No 1971. līdz 1997. gadam tiešsaistes piekļuve datubāzei *MEDLINE* galvenokārt bija pieejama institucionālās iestādēs, piemēram, universitāšu bibliotēkās. 1996. gada janvārī pirmo reizi *PubMed* varēja piekļūt privāti, no mājas vai biroja. 1997. gada jūnijā *PubMed* sistēma tika piedāvāta sabiedrībai bez maksas.

Atsauces
--------

1. ↑  «PubMed».
2. ↑  "Internet access to the National Library of Medicine". *Effective Clinical Practice* 3 (5): 256–60. 2000. PMID 11185333.
3. ↑  «PubMed Celebrates its 10th Anniversary». *Technical Bulletin*. United States National Library of Medicine. 2006-10-05. Skatīts: 2011-03-22.
4. ↑  "Internet access to the National Library of Medicine". *Effective Clinical Practice* 3 (5): 256–60. 2000. PMID 11185333.
**56. kilometrs** ir slēgts pieturas punkts dzelzceļa līnijā Torņakalns—Tukums II, Tukuma novada Smārdes pagastā starp pieturām Smārde un Milzkalne. Tas atrodas tieši uz tagadējās Ķemeru nacionālā parka robežas, pie Dzeņu mājām. Tieši blakus pieturai bija dzelzceļnieku māja, no tās palicis tikai aizaudzis ābeļdārzs un aka. Pieturā bija perons no koka dēļiem apmēram divu vagonu garumā; tas bija vienīgais pastāvīgais koka perons Latvijā. Mūsdienās pieturā nav saglabājušās nekādas būves.

Vēsture
-------

Pietura atklāta aptuveni 20. gadsimta 60. gados. Pasažieru vilcieni šeit neapstājas kopš 1997. gada, bet no vilcienu sarakstiem pieturas punkts izzuda 1998. gadā.

Attēlu galerija
---------------

* Skats no bijušā  perona Ķemeru virzienāSkats no bijušā perona Ķemeru virzienā
* Bijušais pieturas punktsBijušais pieturas punkts
* Perona un dzelzceļnieku mājas atrašanās vieta otrpus sliedēmPerona un dzelzceļnieku mājas atrašanās vieta otrpus sliedēm
* 56. kilometra stabs; pietura bija dažus simtus metru aiz muguras56. kilometra stabs; pietura bija dažus simtus metru aiz muguras

Atsauces
--------

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***56. kilometrs*** |

1. ↑  Latvijas dzelzceļa piepilsētas vilcienu kustības dienesta saraksts 1997/1998
2. ↑  Latvijas dzelzceļa piepilsētas vilcienu kustības dienesta saraksts 1998/1999
***Redback Networks Inc.*** bija ASV uzņēmums, kas nodarbojās ar telesakaru aparatūras un programmatūras izgatavošanu interneta pakalpojumu sniedzējiem platjoslas pieslēgumu nodrošināšanai. Dibināts 1996. gadā. Kopš 2007. gadā *Ericsson* sastāvā.

Uzņēmums piedāvāja *SmartEdge* maršrutētājus.

Vēsture
-------

*Redback Networks* 1996. gadā dibināja *Gaurav Garg* un *Asher Waldfogel*, bijušie *Bay Networks* un *Cisco Systems* darbinieki.
Uzņēmuma akcijas 1998. gadā sāktas kotēt *NASDAQ* biržā.

1999. gada novembrī iegādāts uzņēmums *Siara Systems*, kas ražoja *SmartEdge 800/1200* maršrutētāju platformu.

2001. gadā sakarā ar inerto ekonomiku *Redback Networks* sākās finansiālas grūtības.
2002. gadā Somijas uzņēmums *Nokia* nopirka 10 % *Redback Networks* akciju.
2003. gada beigās, nespējot piesaistīt papildu līdzekļus, uzņēmums uzsāka bankrota procedūru. 2004. gada janvārī, pēc parādu likvidēšanas un izmaksu samazināšanas, *Redback Networks* izdevās atjaunot savu darbību. Tas saņēma 30 miljonus USD no *Technology Crossover Ventures*. Uzņēmums sāka pievērsties lauku rajonu nodrošināšanai ar datu pārraides pakalpojumiem. 2005. gadā 4. ceturksnī piedzīvota pirmā peļņa piecu gadu laikā.

2006. gada 20. decembrī Zviedrijas uzņēmums *Ericsson* paziņoja par *Redback Networks* iegādi par aptuveni 1,9 miljardiem USD. Darījums pabeigts 2007. gada janvārī.
2010. gada janvārī *Redback Networks* pilnībā integrēts *Ericsson* struktūrā.

Atsauces
--------

1. 1 2  Ericsson to acquire Redback Networks
2. 1 2  Redback Networks, Inc. Gale Directory of Company Histories
3. ↑  Nokia acquires 10% of Redback Networks / Partnership pairs wireless, broadband tech companies
**Gēza Fišters** (ungāru: *Füstér Géza*; 1910. gada 19. februāris, Budapešta - 1990. gada 30. decembris, Toronto) bija Ungārijas un Kanādas šahists, FIDE starptautiskais meistars (IM, 1969).

Biogrāfija
----------

1936. gadā uzvarējis Budapeštas šaha čempionātā. Otrā pasaules kara laikā sekmīgi spēlējis šaha turnīros. 1941. gadā kļuvis par Ungārijas šaha čempionu. Tajā pašā gadā starptautiskajā turnīrā Minhenē ieņēmis 11. vietu, nospēlējot neizšķirti ar toreizējo Pasaules šaha čempionu Aleksandru Aļehinu. 1943. gadā bijis otrais Ungārijas šaha čempionātā, bet 1943.-1944. gadā uzvarējis Ungārijas korespondencšaha čempionātā. Pēc kara, 1947. gadā Ungārijas izlases sastāvā uzvarējis Balkānu valstu komandu šaha čempionātā. Tomēr dzīve sociālistiskajā Ungārijā nav apmierinājusi Fišteru, un viņš caur Austrumberlīni nelegāli šķērsoja robežu. Pēc neilgas dzīves Rietumvācijā 1953. gadā Fišters pārcēlās uz Kanādu. Šeit viņš apmetās Toronto un turpināja savas šahista gaitas. Septiņas reizes kļuvis par Toronto šaha čempionu (1954, 1955, 1956, 1957, 1962, 1969, 1971). 1955. gadā uzvarējis Kanādas šaha ātrspēles čempionātā, bet 1957. gadā atkārtojis šo panākumu ASV šaha ātrspēles čempionātā. 1955. gadā ieņēmis 5. vietu Kanādas šaha čempionātā. Lielākais panākums šahista karjerā ir bijis Kanādas šaha vicečempiona nosaukums 1957. gadā. Tā kā turnīra uzvarētājs atteicies spēlēt starpzonu turnīrā, tad Fišters ieņēmis Kanādas zonas uzvarētāja vietu starpzonu turnīrā. 1958. gadā starpzonu turnīrs Portorožā (Dienvidslāvija) izvērtās Fišteram ļoti neveiksmīgi. Lai gan Kanādā pirms turnīra viņam prognozēja cīņu par pirmo divpadsmitnieku, realitātē Fišters bija izteikts turnīra pastarītis un pārliecinoši palika pēdējā vietā.
Kanādas izlases sastāvā piedalījies divās Pasaules šaha olimpiādēs:

* 1958. gadā Minhenē pie 4. galdiņa (+5, =7, -2);
* 1970. gadā Zīgenē pie 2. rezerves galdiņa (+1 =1 -4).

Līdz mūža beigām bijis aktīvs Toronto šaha klubu apmeklētājs un izcēlies ar savu aizraušanos ar šaha ātrspēli.

Atsauces
--------

1. ↑  Munich 1941
2. ↑  «Zonals 1957-1960 (C04)». Arhivēts no oriģināla, laiks: 2016. gada 6. jūnijā. Skatīts: 2014. gada 9. aprīlī.
3. ↑  Portoroz Interzonal (1958)

Ārējās saites
-------------

* Gēza Fišters šahista profils vietnē chessgames.com
* Gēza Fišters šahista profils vietnē 365chess.com
* Gēza Fišters šahista profils vietnē chesstempo.com
* Gēza Fišters šahista profils vietnē olimpbase.org (Pasaules šaha olimpiādes)
* Gēza Fišters šahista profils vietnē olimpbase.org (Balkānu valstu komandu šaha čempionāti)
Operācijas shēma
**Pretuzbrukums Hersonas apgabalā** (ukraiņu: *Херсонський контрнаступ*) bija Ukrainas bruņoto spēku pretuzbrukuma operācija Krievijas iebrukuma Ukrainā laikā. 2022. gada 29. augustā Ukraina paziņoja par pretuzbrukuma sākšanu, kas ilga līdz Hersonas atbrīvošanai 2022. gada 11. novembrī.

Hersona pēc atbrīvošanas
Operācijas rezultātā no Krievijas okupācijas tika atbrīvota Hersonas apgabala labā krasta daļa, tostarp Hersona. Pēc tam aktīva karadarbība tika pārtraukta, bet kaujas turpinājās.

Priekšvēsture
-------------

*Pamatraksts: Krievijas 2022. gada iebrukums Ukrainā* 
Iznīcināts Krievijas militārais transportlīdzeklis
2022. gada uzbrukuma laikā Ukrainas dienvidos Krievijas karaspēks iebruka Ukrainas Hersonas, Zaporižijas un Mikolajivas apgabalos. Kara pirmajās dienās Krievijas karaspēks ieņēma vairākas pilsētas Ukrainas dienvidos, tostarp Melitopoli un Hersonu, un, mēģinot no dienvidaustrumiem nokļūt Odesā, spieda Ukrainas karaspēku atgriezties pie Mikolajivas pilsētas. Pēc kaujām pie Voznesenskas Krievijas karaspēks atkāpās, bet turpināja turēt nelielu Mikolajivas apgabala daļu (tostarp Snihurivku). Zaporižijas apgabalā Krievijas karaspēks virzījās uz ziemeļiem, kas noveda pie Enerhodaras kaujas un Zaporižjas atomelektrostacijas ieņemšanas.

Atsauces
--------

1. ↑   Україна звільнила Херсон: перші реакції Заходу. Відео, 2022-11-11. Atjaunināts: 2023-06-04
2. ↑  «ЗСУ вже звільнили Херсон. Їх вітають натовпи містян». *BBC News Україна* (ukraiņu). Skatīts: 2023-06-04.
3. ↑  «Российские войска вошли в Херсон, в Мариуполе тяжелое положение». *BBC News Русская служба* (krievu). Skatīts: 2023-06-04.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Pretuzbrukums Hersonas apgabalā***.
**Leonīds Dreibergs** (dzimis 1908. gada 27. oktobrī Rīgā, miris 1969. gada 6. aprīlī Saginavā, Mičiganā, ASV) bija Latvijas un ASV šaha meistars un ķīmijas inženieris.

Biogrāfija
----------

Šahu sācis spēlēt no 12 gadu vecuma. 1928. gadā uzvarējis Rīgas šaha kluba čempionātā. Pēc tam daudz laika prasa studijas Latvijas universitātes ķīmijas fakultātē, kuru Dreibergs beidz kā ķīmijas inženieris. 1938. gadā Dreibergs sekmīgi nospēlē Latvijas šaha čempionātā un iegūst tiesības piedalīties 2. Ķemeru - Rīgas starptautiskajā turnīrā, kurā iegūst 9. vietu. 1940. gada martā Dreibergs izcīna 1. vietu Rīgas meistarības turnīrā, kļūstot par 1940. gada Rīgas meistaru, bet decembrī iegūst 5.-6. vietu Latvijas nacionālās izlases kandidātu turnīrā.

Otrā Pasaules kara laikā Dreibergs, tāpat kā daudzi citi Baltijas šahisti, piemēram, Romans Arlausks, Lūcijs Endzelīns, Miervaldis Jurševskis, Leho Laurine, Edmārs Mednis, Kārlis Ozols, Ortvins Sarapū, Povils Tautvaišs, Povils Vaitonis, Elmārs Zemgalis un citi, devās bēgļu gaitās uz Vāciju. Tur no 1946. līdz 1949. gadam Dreibergs piedalījās vairākos šaha turnīros — 1946. gadā Augsburgas turnīrā, 1947. gadā Amerikāņu zonas latviešu čempionātā un H. Matisona memoriālā Hānavā, 1949. gadā trimdas latviešu čempionātā Eslingenē, kur dalīja 1.—2. vietu ar Elmāru Zemgali. 1950.gadā pārcēlās uz dzīvi ASV, kur turpināja strādāt par ķīmijas inženieri. Šeit Dreibergs divas reizes - 1954. gadā un 1955. gadā - kļuva par Mičiganas štata čempionu. Tāpat viņš piedalījās ASV korespondencšaha līgas sacensībās un 1961. gadā dalīja pirmo vietu līgas čempionātā.

Vietas Latvijas šaha čempionātos
--------------------------------

* 1930. gads - 6. vieta 1. virsturnīrā.
* 1938. gads - 3. vieta 2. grupā.
* 1941. gads - 5. vieta.
* 1943. gads - 3.-6. vieta.

Atsauces
--------

1. ↑  «Kemeri 1939 - 365Chess.com Tournaments». *www.365chess.com*.
2. ↑  «"Stāsti un Romāni" № 14 (06.04.1940), 19. — 20.lpp.». Arhivēts no oriģināla, laiks: 06.04.2016. Skatīts: 21.08.2015.
3. ↑  «Riga 1940». *al20102007.narod.ru*.
4. ↑  «Augsburg 1st 1946 - 365Chess.com Tournaments». *www.365chess.com*.
5. ↑  John Donaldson. *Elmars Zemgalis Grandmaster without the Title* (angļu). Berkeley, CA : Pomeranian, 2001. 18. 22. 46. lpp.
6. ↑  «Arhivēta kopija». Arhivēts no oriģināla, laiks: 2013. gada 29. martā. Skatīts: 2012. gada 13. septembrī.

Ārējās saites
-------------

* Leonīds Dreibergs šahista profils vietnē chessgames.com
* Leonīds Dreibergs šahista profils vietnē 365chess.com
* Leonīds Dreibergs šahista profils vietnē chesstempo.com
* «Leonids Dreibergs CCLA chess Master» (angļu). CCLA Server Chess. Skatīts: 2018-11-09.
*REBR* (ievietots vara korpusā) virs kosmonautu galvām neilgi pirms transportkuģa Kounotori 2 atvienošanas no SKS
***Reentry Breakup Recorder*** jeb ***REBR*** (no angļu:  "atgriešanās [Zemes atmosfērā] sadalīšanās ierakstītājs") ir ierīce, kas paredzēta ievietošanai kosmiskajā aparātā, lai ierakstītu telemetrijas datus, kad kosmiskais aparāts tiek novadīts no orbītas un sadeg atmosfērā. To izstrādājusi un izgatavojusi ASV kompānija *The Aerospace Corporation*. *REBR* pārrauga ASV Aizsardzības departamenta Kosmisko izmēģinājumu programma (*Space Test Program*). Karstuma vairogu konstruējusi kompānija *Boeing*.[1]

Kad kosmiskais aparāts lielā ātrumā ieiet Zemes atmosfērā, tas sakarst, sāk degt un sadalās, ja nav īpaši aizsargāts. Zinātniekiem un inženieriem interesē, kādi procesi notiek šajā brīdī ar pavadoni, kurā brīdī tas sadalās un kādi fragmenti saglabājas. Šajā posmā nav iespējami radiosakari, un vairumā gadījumu pavadoņu krišana notiek virs okeāniem, kur grūti atrast nokritušos fragmentus. 4 kg *REBR* ir vapgādāts ar karstuma vairogu, kas spēj izturēt augstu temperatūru. Tas var reģistrēt kosmiskā aparāta temperatūru, paātrinājumu, rotācijas ātrumu un citus datus no sensoriem (bezvadu un ar vadiem savienotu), kas izveitoti pētāmajā pavadonī.[2] Pēc kosmiskā aparāta sadalīšanās *REBR* turpina krišanu zemskaņas ātrumā, un aptuveni piecas minūtes var pārraidīt ierakstītos datus uz *Iridium* pavadoņu sakaru tīklu. Tā kā nolaižamais aprāts nav apgādāts ar izpletni, tad to nav paredzēts atgūt, kaut gan pēc GPS ierīces datiem var zināt tā krišanas vietu.[1][3]

Pirmie divi *REBR* uz Starptautisko kosmosa staciju tika nogādāti 2011. gada janvārī Japānas transportkuģī *Kounotori 2*. Pirmais tika atstāts *HTV-2*, kas atvienojās no stacijas 28. martā un nogāja no orbītas 30. martā. Otrais *REBR* tika pārvietots uz Eiropas transportkuģi *Johannes Kepler ATV*, kas novadīts no orbītas 2011. gada jūnijā.[2]

Japānā izgatavotu *REBR* ar nosaukumu ***i-Ball*** palaida 2012. gadā ar *Kounotori 3*. Tas, atšķirībā no iepriekšējiem, apgādāts ar izpletni, lai varētu nolaisties okeānā. Šādi tiek paildzināts laiks, kurā var pārraidīt datus caur *Iridium* pavadoņsistēmu. *i-Ball* nav paredzēts atgūt, tas nogrimst.

2016. gadā *REBR* izmantots kravas kuģī *Cygnus* *OA-6*.[4]

Atsauces
--------

1. 1 2  Device to Record HTV Re-entry, Breakup Doug Messier, 2011-03-29 (angliski)
2. 1 2  «Unique Aerospace Invention Ready For Debut» (angliski). Space Travel.com. 2011-03-29. Skatīts: 2011-03-29.
3. ↑  'Satellite Phone' to Record Fiery Death of Japanese Robot Spaceship Archived 2011. gada 30. aprīlī, *Wayback Machine* vietnē. Leonard David, space.com, 2011-03-28 (angliski)
4. ↑  Cygnus Cargo Craft closes out successful Mission with heavily-studied Re-Entry spaceflight101.com, 2016-06-22

Ārējās saites
-------------

* REBR NASA vietnē (angliski)
**Džons Dundass Kokrens** (angļu: *John Dundas Cochrane*; dzimis 1780. gadā Skotijā, miris 1825. gada 12. augustā Valensijā, Kolumbijā) bija skotu ceļotājs.

Jau no 10 gadu vecuma Kokrens dienēja Britu Karaliskajā flotē un sasniedza kapteiņa rangu.

1815. gadā veica ceļojumu sēriju ar kājām cauri Francijai, Spānijai un Portugālei.1820. gadā iesniedza jūrlietu ministrijai Āfrikas vidienes un Nigēras upes izpētes plānu, kas tika noraidīts.

Tad Kokrens nolēma uzsākt pasaules apceļošanu cik vien iespējams ar kājām, jo līdzekļu trūkums tam neļāva ceļot savādāk. Viņš sāka no Londonas 1820. gada februārī, cauri Francijai, Vācijai (arī mūsdienu Polijai, Lietuvai, Latvijai un Igaunijai) sasniedza Sanktpēterburgu 30. aprīlī, kur Krievijas ierēdniecība piedāvāja tam dažādas transporta iespējas. Pirms Novgorodas viņam uzbruka laupītāji un atņēma visu, pat apgērbu. Vēlāk Novgorodas gubernators atlīdzināja viņa zaudējumus. Kokrens apmeklēja Maskavu un Kazaņu, šķērsoja Urālu kalnus, apstājās Toboļskā un devās uz augšu pa Irtišas upi līdz Semipalatinskai. Pēc tam viņš pagriezās uz Tomsku un Irkutsku, kur uzkāpis uz kuga pa Ļenas upi 1820. gada 6. oktobrī ieradās Jakutskā. No šejienes devās uz ziemeļiem, turpinot ceļu suņu vilktās ragavās, kad temperatūra bieži nokritās zem -20 °C un 31. decembrī ieradās Ņižņekolimskā. Čukči neatļāva Kokrenam šķērsot savu zemi viņa nodomātājā maršrutā uz Bēriga jūras šaurumu un Ameriku, tādēļ viņš uzņēma kursu uz dienvidaustrumiem un ciešot badu un aukstumu 1821. gada 23. jūnijā sasniedza Ohotsku. 24. augustā viņš nolēma doties uz Kamčatku un Petropavlovskā tika krievu laipni uzņemts. Šeit viņš iemīlējās pilsētas ķestera meitā, apprecējās un atmeta nodomu iet pāri Ziemeļamerikas kontinentam. Pa to pašu ceļu pēc 3 gadu un 2 mēnešu prombūtnes viņš atgriezās Londonā.

1824. gadā Londonā 2 sējumos iznāca "Stāstījums par kājāmgājēja ceļojumu cauri Krievijai un Sibīrijas Tartārijai, no Ķīnas robežām līdz Ledus jūrai un Kamčatkai".

Tomēr ceļotkāre neļāva ilgi palikt mierā un viņš devās uz Dienvidameriku, kur iesaistījās kalnrūpniecības uzņēmumā un mira 1825. gada 12. augustā.

Literatūra
----------

* A Pedestrian Journey through Russia and Siberian Tartary, to the Frontiers of China, the Frozen Sea, and Kamtchatka.Vol 1.1829
* A Pedestrian Journey through Russia and Siberian Tartary, to the Frontiers of China, the Frozen Sea, and Kamtchatka.Vol 2.1829
* Lennarts Meri. Kāvu vārtos. R. 1985.

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 17292592
* LCCN: n85387693
* ISNI: 0000 0000 8360 4256
* GND: 117691747
* SUDOC: 032146825
* BNF: cb12323332j (data)
* NKC: js20211114992

 |

 |
Šis raksts ir par mūzikas stilu. Par citām jēdziena **Hauss** nozīmēm skatīt nozīmju atdalīšanas lapu.

**Hausmūzika** jeb **hauss** (angļu: *house*) ir elektroniskās deju mūzikas apakšžanrs, kura saknes ir meklējamas Čikāgā (ASV) 1980. gadu vidū.

Etimoloģija
-----------

Vārds „hauss", iespējams, pārņemts no Čikāgas kluba *The Warehouse*, kura nosaukums tika saīsināts kā *The House*, kas tika pārņemts sarunvalodā un ar ko turpmāk tika apzīmēta šajā klubā atskaņotā mūzika. Nelegālo noliktavu pasākumi drīz vien kļuva ļoti populāri, un viena no šādām vietām, ko galvenokārt apmeklēja geji, bija klubs *The Warehouse*.

*The Warehouse* pastāvīgais dīdžejs bija Frenkijs Nakls, kurš miksēja disko, sintpopa, jaunā viļņa, industriālās un pankmūzikas ierakstus.

Viens no house klasiskajiem skaņdarbiem ir *Mr. Fingers* *Can you feel it*, kas vislabāk atspoguļo hausmūzikas pamatnostādnes. Starp citu, pats *Mr. Fingers* (jeb Lerrijs Herds) uzskata, ka house mūzikas nosaukums ir radies tā saucamo „guļamistabas producentu" dēļ, kas mūziku radīja mājās.

House producenti mūzikas radīšanā izmantoja elektroniskas ierīces, tostarp sintezatorus, bungmašīnas, piemēram, *Roland 808*, basa sintezatorus, piemēram, *Roland TR 303*, kas vēlāk iesaukti par „*acid machine*" (latviešu: *skābes mašīna*), no kā veidojās tālākās *Acid House* kustības nosaukums.

Šobrīd hausmūzikā lielu lomu ņem tādi mākslinieki kā Kalvins Heriss, Martin Garrix, Zedd.

Mūzikas elementi
----------------

Vienojošais house mūzikas elements ir 4/4 taktsmērs, ko galvenokārt veidoja ar bungmašīnu vai citiem elektroniskajiem līdzekļiem, piemēram, samplotājiem.

Hausmūzika arī izmanto elektroniski veidotu, atkārtotu basa līniju, kam pievienotas elektroniski radītas skaņas un dažādi skaņas fragmenti (jeb tā sauktie *sempli*) no citiem mūzikas stiliem, piemēram, džeza, blūza un sintpopa, kā arī perkusijas.

Skatīt arī
----------

* Elektroniskās mūzikas žanru uzskaitījums

Atsauces
--------

Ārējās saites
-------------

* Hausmūzikas vēsture (angliski)

  


|  |  |  |  |
| --- | --- | --- | --- |
| 

| * s
* d
* l
Hausmūzika |
| --- |
|  |
| 
* Acid house
* Bubblegum dance
* Chicago house
* Dark house
* Deep house
* Disco house
* Electro house
* Fidget house
* French house
* Freestyle house
* US garage
* Ghetto house
* Grind house
* Hi-NRG
* UK Hard house
* Hip house
* Italo house
* Kwaito
* Latin house
* Merenhouse
* Minimal house
* Progressive house
* Scouse house
* Electronica
* Skacid
* Tribal house
* Tech house

 |

 |

|  |  |  |  |
| --- | --- | --- | --- |
| 

| * s
* d
* l
Elektroniskā deju mūzika |
| --- |
|  |
| 
* Bigbīts
* Drum and bass
* EBM
* Elektroklešs
* Eurodance
* Frīstails
* Hardkors
* Hausmūzika
* Reivs
* Tehno
* Transs
* Triphops
* UK garage

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* LNB: 000300471
* LCCN: sh97008974
* GND: 4419692-1
* BNF: cb12486957p (data)
* NKC: ph224352

 |

 |
**Hauroko ezers** (angļu: *Lake Hauroko*, no maoru valodas — ‘vēju skaņa’) ir Jaunzēlandes dziļākais ezers, atrodas Dienvidsalas dienvidrietumu daļā, Fjordlendas nacionālajā parkā. Ezers vienlaikus atrodas arī UNESCO Pasaules mantojuma pieminekļa Vāhipounamu teritorijā.

Ezers atrodas dziļā starpkalnu ieplakā netālu no jūras un nereti kalnu ielocēs ezerā veidojas laivām bīstami gaisa virpuļi. Ezeru veidojis ledājs. Hauroko ezers atrodas dziļā kalnu ielejā, tam ir "S" burta veids. Ezers atrodas 150 metrus virs jūras līmeņa, bet tā dziļums ir 463 metri. Līdz ar to šis ir dziļākais zināmais ezers Jaunzēlandē un arī izteikta kriptodepresija. Hauroko ezers ir ainavisks, tajā no apkārtējām klintīm vietām krīt ūdenskritumi.

Ezerā atrodas viena neliela saliņa, ar kuru saistīti vairāki nostāsti, galvenokārt par tur atrastajiem kapiem.

Ezera ūdens bagāts ar humusvielām, tāpēc tā ūdens ir maz caurspīdīgs. Jau 10 metru dziļumā šeit vairs neaug ūdensaugi. Taču augšējos ezera 10 metros ir ļoti liela ūdensaugu daudzveidība.

Skatīt arī
----------

* Pasaulē dziļākie ezeri

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Hauroko ezers***.
***Havis Amanda*** (somu: *Havis Amanda*) ir strūklaka un skulptūra, kas atrodas Somijas galvaspilsētas Helsinku Tirgus laukumā pie Esplanādes parka.

Skulptūru 1906. gadā Parīzē izgatavoja somu tēlnieks Ville Valgrēns (*Ville Vallgren*, 1855—1940). 1908. gadā izveidoja strūklaku. Centrālā strūklakas figūra veidota no bronzas un ir 1,94 metrus augsta. Visas strūklakas augstums ir 5 metri. Ville Valgrāns strūklakas centrālo figūru nosauca par *merenneito* (nāru), tomēr drīz pēc uzstādīšanas sabiedrībā ieviesās *Havis Amanda* nosaukums. Pārējā strūklaka (to skaitā četras zivis pie *Havis Amanda* kājām un četras jūraslauvas) veidoti no granīta.

*Havis Amanda* ir centrālā vieta tradicionālajos somu studentu svētku Vapu, kurus svin 1. maijā. Svētku iesākas ar rituālu, kurā *Havis Amanda* skulptūrai tiek uzlikta studentu cepure.

Attēlu galerija
---------------

* 
* 
* 
* 
* Havis Amanda Vapu svētkosHavis Amanda Vapu svētkos
* Havis Amanda Vapu svētkosHavis Amanda Vapu svētkos

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Havis Amanda***.
Ungārijas slovāku ģimene 1907. gadā
**Ungārijas slovāki** (slovāku: *Maďarskí Slováci*) ir Ungārijas trešā lielākā mazākumtautība pēc romiem un vāciešiem. Saskaņā ar 2001. gada Ungārijas tautas skaitīšanu, 17 692 cilvēki Ungārijā sevi uzskata par slovākiem. Kopējais slovāku valodā runājošo skaits Ungārijā ir 56 107. Mazākumtautību organizāciju aplēses liecina, ka valstī ir aptuveni 100 000—110 000 slovāku izcelsmes cilvēku. Slovāki ir 0,18% līdz 1,1% no kopējā Ungārijas iedzīvotāju skaita.

Vēsture
-------

Slovāki mūsdienu Ungārijas teritorijā atradās jau viduslaikos. No 9. līdz 10. gadsimtam slovāku apdzīvotās zemes bija daļa no Lielmorāvijas. Šīs teritorijas tika iekļautas Ungārijas firstistē, kas 1000. gadā kļuva par Ungārijas Karalisti. 16. gadsimtā pēc Mohāčas kaujas turku karu laikā Ungārijas Karaliste tika sadalīta trīs daļās un slovāku apdzīvotie reģioni lielākoties nonāca Hābsburgu pārvaldībā. Šajā laikā slovāki galvenokārt dzīvoja valsts ziemeļu daļā, mūsdienu Slovākijā. 

Konflikti starp ungāriem un slovākiem sākās 19. gadsimtā, kad Slovākijas apgabals pieprasīja autonomiju no Hābsburgiem. Saskaņā ar 1920. gada Trianonas miera līgumu lielākā daļa no slovāku valodā runājošajiem apgabaliem tika atzīti par daļu no Čehoslovākijas. Vairāki slovāki tomēr vēl palika Ungārijā. Saskaņā ar Austroungārijas datiem 1900. gadā mūsdienu Ungārijas bija 192 200 slovāku (2,8% no kopējā iedzīvotāju skaita). 1920. gada tautas skaitīšanā tika atklāts, ka 141 882 cilvēki runāja slovāku valodā. Čehoslovākijas—Ungārijas iedzīvotāju apmaiņa, kas notika pēc 1920. gadā, tika atkārtota pēc Otrā pasaules kara, kad aptuveni 73 000 slovāku tika pārvietoti no Ungārijas uz Slovākiju.

Atsauces
--------

1. ↑  «Ungārijas Ārlietu ministrijas dati par miazākumtautībām Ungārijā». Arhivēts no oriģināla, laiks: 2013. gada 28. maijā. Skatīts: 2016. gada 13. oktobrī.
2. ↑  historický atlas - Slovensko, Zdroj poučenia, poznania a pochopenia našich dejín, Pavol Kršák, Vydavateľstvo: Ottovo nakladatelství[novecojusi saite], 2009, 75. lpp
3. ↑  Rick Fawn, Jiri Hochman. *Historical Dictionary of the Czech State*. Scarecrow Press, 2009. gada 19. novembris. 263–. lpp. ISBN 978-0-8108-7074-1.
4. ↑  *Ethnic Groups and Population Changes in Twentieth-Century Central-Eastern Europe*. M.E. Sharpe. 335–. lpp. ISBN 978-0-7656-1833-7.
5. ↑  Hugh Seton-Watson. *Eastern Europe Between the Wars, 1918-1941*. CUP Archive, 1945. 431–. lpp. ISBN 978-1-00-128478-1.
**Volfgangs Ūlmans** (vācu: *Wolfgang Uhlmann*; 1935. gada 29. marts Drēzdene — 2020. gada 24. augusts Drēzdene) bija Vācijas starptautiskais lielmeistars šahā (1959).

Šahista karjera
---------------

1951. gadā guvis pirmo panākumu šahā, izcīnot 2. vietu Vācijas Demokrātiskās Republikas junioru čempionātā. Vēlākajos gados vienpadsmit reizes kļuvis par Vācijas Demokrātiskās Republikas čempionu (1954, 1955, 1958, 1964, 1968, 1975, 1976, 1981, 1983, 1985, 1986). 1956. gadā kļuvis par FIDE starptautisko meistaru (IM), bet trīs gadus vēlāk par starptautisko lielmeistaru (GM).
1960. gados sekmīgi piedalījies starptautiskajos šaha turnīros. 1964. gadā kopā ar Ļevu Polugajevski dalījis 1. vietu Sarajevo, tajā pašā gadā dalījis 1. vietu ar Vasiliju Smislovu Kapablankas memoriālā Havanā, 1965. gadā kopā ar Borislavu Ivkovu dalījis 1. vietu Zagrebā, un 1966. gadā kopā ar Dāvidu Bronšteinu dalījis 1. vietu turnīrā Ungārijā.
Četras reizes piedalījies Pasaules šaha čempiona izcīņas ciklu starpzonu turnīros. Lielākais panākums ir bijusi dalīta 5.-6. vieta 1970. gada starpzonu turnīrā Palma de Maļorkā (Spānija) un vieta pretendentu mačos. Tomēr 1971. gada ceturtdaļfināla mačā bija jāatzīst dāņu lielmeistara Benta Larsena pārākums ar 3½:5½.
Pasaules šaha olimpiādēs Vācijas Demokrātiskās Republikas izlases sastāvā piedalījies 11 reizes (1956-1972, 1988-1990). Individuālajā vērtējumā ieguvis zelta (1964) un bronzas (1966) medaļas. Eiropas komandu šaha čempionātos piedalījies 1 reizi (1970) un ieguvis bronzu komandu kopvērtējumā, kā arī zeltu individuālajā vērtējumā. 1970. gadā piedalījies PSRS un pārējās pasaules mačā Belgradā, kur pie 7. galdiņa spēlējis neizšķirti 2:2 (+1, =2, -1) ar Marku Taimanovu.
Tika uzskatīts par vienu lielākajiem ekspertiem franču aizsardzībā, kuru gandrīz vienmēr lietojis spēlējot ar melnajiem.

Atsauces
--------

1. ↑  «Wolfgang Uhlmann ist tot». 2020-08-26. Skatīts: 2020-08-26.
2. ↑  Sarajevo 1964
3. ↑  Havana 1964
4. ↑  «Zagreb 1965». Arhivēts no oriģināla, laiks: 2016. gada 4. martā. Skatīts: 2014. gada 12. martā.
5. ↑  Szombathely 1966
6. ↑  1970 Palma de Mallorca Interzonal Tournament
7. ↑  1970-72 Candidates Matches
8. ↑  USSR vs Rest of the World: Belgrade 1970 "The Match of the Century"

Ārējās saites
-------------

* Volfgangs Ūlmans šahista profils vietnē chessgames.com
* Volfgangs Ūlmans šahista profils vietnē 365chess.com
* Volfgangs Ūlmansšahista profils vietnē chesstempo.com
* Volfgangs Ūlmans šahista profils vietnē olimpbase.org (Pasaules šaha olimpiādes)
* Volfgangs Ūlmans šahista profils vietnē olimpbase.org (Eiropas komandu šaha čempionāti)
* Volfgangs Ūlmans šahista profils vietnē olimpbase.org (Eiropas klubu komandu šaha čempionāti)

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 60148150
* LCCN: n85804963
* ISNI: 0000 0000 2535 1676
* GND: 128919744
* BIBSYS: 90109731
* NKC: mzk2013768644

 |

 |
**Karls Mikaels Augustinuss "Mika" Tīvola** (*Carl-Mikael Augustinus "Mika" Tiivola*, dzimis 1922. gada 30. novembrī, miris 1994. gada 13. aprīlī) bija Somijas uzņēmējs. 1970. un 1980. gados viņš bija bankas *Suomen Yhdyspankki* izpilddirektors.

Jaunībā Tīvola spēlēja bendiju klubā *HIFK Bandy*; tas 1939. un 1941. gadā uzvarētāja Somijas čempionātā.
Tīvola ieguva maģistra grādu politoloģijā un jurisprudencē.

1970. gadā Mika Tīvola kļuva par bankas *Suomen Yhdyspankki* izpilddirektoru. Viņa vadīšanas laikā 1980. gados notika Somijas finanšu tirgus liberalizācija un izmaiņas banku biznesā, konkurējot ar ārzemju bankām.

Tīvola no 1970. gadiem bija *Nokia* padomē, pārstāvot *Suomen Yhdyspankki*, kas bija viens no lielākajiem *Nokia* īpašniekiem. Viņš bija *Nokia* padomes priekšsēdētājs no 1979. līdz 1986. gadam un no 1990. līdz 1992. gadam.

Mika Tīvola bija precējies ar Emīliju Kristīni Brofeltu (*Emilie Christine (Kirsti) Tiivola (Brofeldt)*), ar kuru bija meita Immi (tagad uzvārds Halsti). 1973. gadā Emīlija mira.
1975. gadā Mika apprecējās ar uzņēmēju Satu Vuoristo (Hāvisto), kura arī nesen bija kļuvusi atraitne.

Mika Tīvola mira no vēža 1994. gadā.

Atsauces
--------

1. ↑  Emilie Christine (Kirsti) Tiivola Geni.com
2. 1 2  Taistelijaluonne tietää mitä tahtoo Turun Sanomat, 31.8.2004

  


| Uzņēmējdarbība |
| --- |
| Priekštecis: **Jērans Ērnrūts**  |  ***Suomen Yhdyspankki* izpilddirektors** 1970—1989 | Pēctecis: **Ahti Hirvonens**  |
| Priekštecis: **Bjerns Vesterlunds**  |  ***Nokia* padomes priekšsēdētājs** 1979—1986 | Pēctecis: **Kari Kairamo**  |
| Priekštecis: **Simo Vuorilehto**  |  ***Nokia* padomes priekšsēdētājs** 1990—1992 | Pēctecis: **Kazimirs Ērnrūts**  |

  


|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 212044001
* ISNI: 0000 0001 4097 668X
* GND: 170379469

 |

 |